God is naby – baie naby - www.bybelkennis.co.za
Daar is ‘n pragtige verhaal uit die ooste van Engeland. Op ‘n stadium was dit die middelpunt van die wolhandel in Engeland. Een van die skaapwagters sterf en met hom in die kis is van sy wol – wol wat hy self van sy eie skape geskeer het. Hoekom? As die oordeelsdag kom, sal Christus die wol sien en besef dat hierdie man ‘n skaapwagter was.
Omdat Christus self op ‘n stadium ‘n herder was, sal Hy onmiddellik die probleme van hierdie man besef – Hy sal weet hoeveel tyd is nodig om om te sien na skape wat gereeld afdwaal. Daarom sou Christus verstaan waarom hy nie so dikwels in die kerk was nie.
Ons lag hieroor, maar hierdie storie maak ‘n belangrike punt – iets wat ons moet waardeer as ‘n waardevolle insig: Ons God is nie ver weg nie; ons God is nie iemand wat niks van siekte en swakheid weet nie. God weet en God verstaan. Daarom kan ons met vrymoedigheid na die genadetroon gaan, sodat ons barmhartigheid en genade ontvang (Hebreërs 4:16).
Tags: God is naby